b'\n_START_ARTICLE_\nLa Torre d\'Estrac\n_START_SECTION_\nDescripci\xc3\xb3\n_START_PARAGRAPH_\nLa Torre d\'Estrac est\xc3\xa0 situada al sud-est del municipi, molt a prop dels termes municipals de Riudellots de la Selva i Aiguaviva. El cos principal del conjunt t\xc3\xa9 planta baixa i primer pis amb coberta a doble vessant. A la cantonada occidental hi ha una torre de planta rectangular, a la qual s\'hi adossa una galeria oberta. Aquesta torre t\xc3\xa9 dos pisos, est\xc3\xa0 feta de ma\xc3\xa7oneria amb cadenes de carreus als angles i conserva una finestra amb una petita espitllera a la fa\xc3\xa7ana de migdia.\n_START_SECTION_\nHist\xc3\xb2ria\n_START_PARAGRAPH_\nHi ha poques not\xc3\xadcies sobre el seu origen. Nom\xc3\xa9s es conserven algunes refer\xc3\xa8ncies documentals que parlen de l\'exist\xc3\xa8ncia d\'una llinda, avui perduda, amb la inscripci\xc3\xb3 "Bartomeu feu present obra, 1565".'